**Misingi ya Biblia – Moduli ya pili - Ufalme wa Mungu katika agano la kale**

**Maswali ya Kujadili**

1. Ni kitu kipi cha muhimu ulichojifunza katika somo ama kitu ambacho hukukielewa vizuri?
2. Kwa nini ni muhimu kwako kutambua ya kwamba Mungu ni mwenye mamlaka? Maisha yako yanawezaje kubadilika kama hauamini kama Mungu ana mamlaka? Taja baadhi ya mifano.
3. Unafikiria Yesu alimaanisha nini katika Mathayo 6:9-10 alipowafundisha wanafunzi wake kusali katika “Ufalme wako uje” kwa njia zipi tunauona Ufalme ukijidhihirisha?
4. Ina umuhimu gani kwako kwamba mtu aliumbwa kwa mfano wa Mungu? Hiyo inakufanya ujisikie namna gani juu yako binafsi? Inaleta mabadiliko gani katika namna unavyowachukulia wengine, hata watu ambao siyo rahisi kuwapenda?
5. Soma Mwanzo 1:28 na uandike namna ambavyo unaweza kutii amri hizi. Fikiria siyo peke yake juu ya ulimwengu huu lakini pia juu ya jamii na mila kwa ujumla.
6. Ufalme wa duniani unahusisha nini? Vitu vinavyofanana vinahusishwa namna gani katika Ufalme wa Mungu? Ni vitu gani vilivyotofauti?
7. Zingatia namna dhana ya ufalme wa Mungu ilivyo muhimu katika kuelewa maana ya wokovu na uhusiano wako na Kristo. Andika baadhi ya mawazo yako.
8. Tunajifunza masomo gani kutoka katika Ufalme wa Mungu ulivyoelezwa katika taifa la Israel ambavyo unaweza kuwa msaada katika makanisa yetu leo?
9. Ni kwa namna gani unafikiri tunajaribu kuufanya wokovu uwe na wa kwetu binafsi? Ni namna gani dhana ya Ufalme wa Mungu inatusaidia kurekebisha msisitizo huu uliotiwa chumvi?
10. Kwa njia zipi unauona Ufalme wa Mungu ukipanuka leo? Unaweza kufanya nini ili kuchangia kupanuka kwake?

**TAARIFA YA MAPITIO PANA NA NYEMBAMBA**: katika mtazamo mpana wa Ufalme wa Mungu, mamlaka yake yamekamilika na hayanadiliki. Yeye anaongoza kila kitu ambacho kimewahi kuwepo. Katika mtazamo mwembamba, Ufalme wa Mungu unaendelea na kupanuka katikati ya historia yote. Ufalme wake unakuja kupitia hatua za kihistoria.

UCHUNGUZI KIFANI: Wakati Pedro aliposikia kwamba Biblia inafundisha 100% kuhusu mamlaka - na ya kwamba anaongoza kila kitu ambacho kimewahi kuwepo - alihitimisha kwamba haileti tofauti yeyote juu ya nini tunafanya – kila kitu kitaishia kuwa vile vile katika mwisho wake haijalishi sisi tunafanya nini. Lakini Jane aliposikia mafundisho yale yale alihitimisha kwamba sisi ni kama ma roboti, tunafanya kile ambacho kimekwishakutarajiwa tayari na Mungu kwamba tutakifanya, wote walihitimisha kwamba kama Mungu anaongoza kila kitu kwa 100% wajibu wetu sisi binadamu hauna maana yeyote na matendo yetu hayana thamani yeyote.

Maswali ya Tafakari

1. Tathimini mtazamo wa Pedro na Jane juu ya mamlaka ya Mungu kuhusiana na umuhimu wa matendo ya binadamu katika jamii unayojifunzia.
2. Soma vifungu vifuatavyo na katika jamii unayojifunzia zungumzia kuhusu mahusiano kati ya mamlaka ya Mungu na wajibu wa binadamu utakaouona katika kila kimoja, utakuta kitendo kimoja, waigizaji wawili na watia moyo wawili.
	1. Mwanzo 50:20
	2. Isaya 10:5-16
	3. Matendo ya Mitumbe 2:22-24
3. Unajisikiaje kuhusiana na ukweli kwamba biblia inamwelezea Mungu kama mwenye mamlaka ya 100% na mwanadamu kama anayewajibika kwa 100%? Je unafikiri matendo yako yanaleta tofauti yeyote?
4. Unaweza kupokea mvutano wa kiakili ukijua ya kwamba kila mafundisho – mamlaka ya Mungu na wajibu wa mwanadamu – yako wazi na maana isiyogongana kuhusiana na utiifu? Kwa mfano, je uko tayari kumwamini Mungu kwa sababu ni mwenye mamlaka, na ukaendelea kufanya kazi katika majukumu yako ya ufalme kwa sababu Mungu hutimiza mpango wake kupitia watu wake?
5. Jadili hili katika jamii unamojifunzia: katika aina moja, Mungu yuko kila mahali. Katika upande mwingine, uwepo maalumu wa Mungu ulikuwa Edeni na mpango wake ilikuwa ni kutangaza uwepo wake maalumu katika dunia nzima. Unajisikiaje kuhusiana na ukweli kwamba uwepo wake maalum kwamba sasa uko ndani na katika ya wafuasi wa Kristo waliojazwa na roho mtakatifu? Unafanya nini katika kueneza uwepo wake maalum duniani kote?
6. Jadili hili katika jamii unayojifunzia: hata kabla ya anguko, Mungu aliumba dunia “ isiyo na umbo na utupu.” Baadae alitumia siku sita katika kuweka umbo na kuijaza. Kwa nini Mungu hakusema tu kwamba “ na kuwe na bustani” badala ya kupitia hatua hizo?
7. Jadili hili katika jamii yako ya kujifunzia hata kabla ya anguko, Mungu alimwambia Adamu na Hawa na wana wao “kutiisha” dunia. Neno “Kutiisha” kwa Kiebrania linamaanisha “ kulazimika kuhudumu, kwa nguvu itakapolazimika.” Je unauona usambamba kati ya (1) Mungu anaumba dunia bila umbo na ikiwa tupu na baadae anaweka umbo na kuijaza, na (2) Mungu anamwambia mwanadamu kuiitisha nchi? Hata kabla ya anguko, mwanadamu alikuwa na wajibu muhimu katika kueneza Ufalme wa Mungu katika dunia yote.

Mazoezi ya vitendo

* Utii mafundisho yote ya neno la Mungu hata kama hautaweza kuyaelewa kwa ukamilifu katika akili yako namna yanavyoendana.